als_Latn bos_Latn ron_Latn
Reportazh Nga Dea Avdulaj
Eshte bere rregull, tashme, qe me date 14 mars, te gjithe e kthejne vemendjen nga Elbasani. Qyteti i vjeter eshte bere symbol i festes pagane qe perkushtohet luleve, diellit, veres.
Per t’ju shmangur rutines se perviteshme, vendosem si familje, qe diten e veres ta festojme ne debore. Mos qeshni me ironi. . . ,eshte e vertete. Ne mengjesin e dates 14 mars, ndersa rrezet e diellit po canin rete e lodhura te nates, ne dolem nga Tirana.
Destinacioni ishte paravendosur, Kukes –Peshkopi. Makina gulconte neper Rrugen e Kombit dhe une soditja deboren e alpeve tona. Dikur e humba cdo peisazh. Ishim futur ne tunelin qe distancen Mirdite –Kukes e shnderron ne vetem ne 5.5 km. Dikur , te pershkoje kete rruge duheshin disa ore. Per pak minuta dolem ne anen tjeter dhe tashme e dija qe Kukesin e kishim afer.
Ja, tek shfaqet dhe liqeni, brenda te cilit eshte gllaberuar qyteti i vjeter . Lumi Drin ka prurje te shumta , por duket i zbutur ne kete segment te rruges se tij.Futemi ne qytetin verior dhe ndalesen e bejme te hotel “ Amerika “. Ne katin e shtate te tij , kapucino shijon me shume teksa pertej xhamave te dritareve, mali Gjallica shkelqen nen pardesyne e bardhe te debores.
Na duhet te udhetojme. Destinacioni jone eshte Peshkopia. Nuk do te kalojme nga rruga e zakonshme, por permes alpeve, nga njeri fshat ne tjetrin. Distanca eshte afro 70 km dhe pershkon disa komuna te Kukesit dhe Dibres. Sapo dalim nga qyteti dhe afrohemi fshatit Kolosjan, ndeshim me plantacionet e debores. Debore e vertete, sa shume debore. Aparatin fotografik ne dore dhe pyetje pa fundderisa e bezdisa babin qe bente edhe shoferin edhe ciceronin. Me tregonte emrat e fshatrave ne radhe dhe ndonje detaj historic apo gjeografik. Ne komunen Ujemisht, ne nje pllaje, ndalim. Pa nis loja ne debore dhe dhjetera fotografi.Po e festoj diten e veres ne debore .Dielli ndricon dhe meqe nuk fryn ere, e ftohta nuk ndihet.Qielli eshte celur dhe bluja duket aq e lehte dhe shplodhese. Dy banore te zones afrohen dhe pershendetin. Ata kane ngarkuar kuajt me dru dhe une nuk ngurroj ta bej nje foto edhe me keto kafshe te mira.
Rruga vazhdon. . . Zbresim ne Bushtrice. Nje hidrocentral i ri dhe prane tij hotel- restorant “ Gjoka”. Ulemi ndane oxhakut dhe hame dreke .Besoj se kam ngrene fline me te shijshme ne bote.Zjarri vazhdonte monologun e tij te ngrohte ne vater, por ne duhet te ecnim.
Shtegu automobilistik dredhon neper shpate. Ajo duket si nje gjarper gjigand qe rend neper debore. Ne fakt eshte e vetmja gjurme e bronxte neper alpe.Borepastruesja s’ka shume qe ka kaluar dhe nuk kemi asnje problem ne qarkullim. Jemi futur ne fshatin e pare te Dibres. Nje kulle e murrme , ka humbur jeten dhe dritaret e prishura percjellin trishtim. Me siguri qe banoret e saj kane ndertuar nje jete te re ne Tirane apo qytet tjeter. Komuna Sllove shtrihet ne nje pllaje te mrekullueshme.Duket qe fshatrat kane jete.Oxhaket e shtepive si per te deshmuar gjallerine, qiellit i dergojne dhurata tymi.Permbi fshat, si masiv autoritar, duket mali Korab, nder me te lartit ne Ballkan. Cmendurisht mendoj se kreshniket e eposit tone, ne ato guva e shpate kane vepruar.
Rralle shkembehemi me ndonje veture ne gjithe kete rruge, por kur futemi ne komunen Kastriot, rruga behet me e populluar. Dendesia e debores nuk eshte me si ne fshatrat qe kemi lene mbas. Ketu shoh shtepi te bukura dhe parcela me peme. disa lope.
Kish nisur mbasditja, kur u futem ne Peshkopi. Paster dhe qete ky qytet verilindor. Here e pare qe vija dhe isha kureshtare ta njihja per aq pak kohe sa do te rrija aty. Mali Ilnices i rri qytetit si nje plis i madh mbi krye.Shkruaj plis, mbasi ai ashtu dukej, veshur krejt me debore.
Ne shetitoren kryesore ( dhe te vetme) te tij vendosur bustet e disa figurave historike kombetare dhe lokale. Nga fama, por edhe nga permasat shquhet busti i Gjergj Kastriotit (Skenderbeut). Dibranet pretendojne se Heroi yne e ka origjinen nga fshati Kastriot qe ndodhet ne rrethin e tyre. Me tej, bustet e Dom Nikoll Kacorrit. Elez Isuf Ndreu, Iljaz Dibra, Hoxhe Kadria, Halil Alia, Gjoke Doci etj.Muzeu, me arkitekture te vecante, ne qender te qytetit . Pallati i kultures vendosur midis disa bredhave si truproja. Zyrat administrative njera mbas tjetres dhe godina e bashkise fqinj me nje xhami te madhe me dy minare harmonike. Dy banderola , nje ne fillim dhe tjetra ne fund te bulevardit, urojne diten e veres. Me vjen keq qe bliret e kesaj shetitore nuk kane celur ende dhe nuk e ndjeva kundermimin e tyre te mrekullueshem. Ata nuk kane celur edhe pse sot po festohet dita e luleve. Kane rendin e tyre kalendarik bliret sikurse cdo gje e natyres.
Vendosemi te Hotel “ Veri” dhe ne darke shijojme jufkat e fameshme te Dibres. E lodhur, me ze gjumi shpejt. Ne mengjes me zgjon shushurima e nje lumi te vogel qe rrugen e tij e kishte mbas hotelit. S’e kisha vene re ne mbremje dhe mami me tha, se, ai eshte nje lume me ujera termale qe buronte vetem pak kilometra mbi qytet. Pikerisht ne burimin e tij eshte ngritur qendra kurative ( llixhat) e Peshkopise. Ketu kurohen semundjet reumatizmale dhe artrite te ndryshme.
E bukur Peshkopia dhe me shume diell kete mengjes.Nje fuqi e mbinatyrshme, token tone e perdor si telajo gjigande dhe mbi te derdh bojerat e stines. Dhe behet kaq bukur, toka jone. Mjafton ta veshtrojme me gezim, mjafton ta duam.
Duhet te ndahemi me qytetin, me premtimin ( e pashprehur) te nje vizite tjeter. Nisim rrugen e kthimit per ne Tirane. Itenirari eshte Peshkopi, Bulqize, Klos, Burrel, Ulez, Milot, Tirane. Nje udhetim plot mbresa neper veriun e Shqiperise. Eshte i bukur atdheu jone, ne dimer e vere, ne jug e veri.
Keshtu e festova diten e veres. Ne alpe, ne debore. Ne vend te ballokumeve , pata fli, si simbol te shijes , te pranveres e te begatise.
ceb_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn